text: SønderjyskE vil have cheerleaders
  10 september 2011 kl. 09.13
  SønderjyskEs håndboldherrer er rykket op i landets bedste liga - og nu vil de have opbakning af cheerleaders. Lørdag var der audition i Sønderborg.
  Håndboldklubben var på udkig efter både piger og drenge i alderen 16 til 22 år, med talent for at danse, og med masser af energi og glæde at dele ud af.
  17-årige Lumilla Mikkelsen fra Broager var en af de interesserede, der var mødt op og gav en prøve på sine evner, i håb om at blive en af SønderjyskEs nye cheerleaders.
  Det klarede hun så godt, at hun gik videre til næste runde af optagelsesprøven.
  